Taris (moneta)

Taris (, iš  'šviežias, naujutėlaitis (naujai nukaldintas)'Cardini, p. 26) – musulmonų kilmės aukso moneta, kaldinta Sicilijoje, Maltoje ir Pietų Italijoje 913-1859 m. Tai musulmonų kaldintas rubajas arba krikščionių kaldinta jo imitacija.

Istorija
Šias monetas pirmieji ėmė kaldinti Sicilijos arabai. Tai buvo ketvirčio dinaro vertės auksinė moneta, svėrusi 1,05 g.Cardini, p. 26 Arabai šias monetas vadino rubajais, nes arabiškai tai reiškė 'ketvirtis' (ketvirtis dinaro). Šiaurės Afrikos arabų valdovai kaldino didesnės vertės auksinius dinarus.Matthew, p. 240 Rubajai buvo populiaresni, nes būdami mažesnės vertės buvo patogesni mokėti už įvairias prekes nei keturiskart brangesni dinarai.Grierson, p. 3 

Rubajus Italijos krikščionys ėmė vadinti tariais. Tariai buvo tiek paplitę, kad juos nuo X a. vidurio ėmė kaldinti ir Pietų Italijos (Amalfio hercogijos ir Salerno kunigaikštystės) valdovai. Ant šių tarių monetų buvo neįskaitomi pseudokufiniai užrašai, imitavę arabiškus rubajų užrašus.Cardini, p. 26Grierson, p. 3Matthew, p. 240 

XII a. Siciliją užėmė normanai, kurie irgi kaldino tarius su dvikalbiais (arabiškais ir lotyniškais) užrašais.British Museum, Islamic Art room Rodžeris II Sicilietis, kuris kaldino auksinius tarius, buvo vienintelis to meto Europos valdovas, kaldinęs aukso monetas. Rodžerio tariai buvo 680 prabos (16 prabos), likę sidabras ir varis.Matthew, p. 240 
Vėliau tarius kaldino ir Štaufenai bei Angevinai, kurį laiką valdę Sicilijos karalystę.Blanchard, p. 196

Tarius kaldino daugiausia iš Afrikos aukso, gauto iš Misratos bei Tuniso (Šiaurės Afrika) už parduotus grūdus.Blanchard, p. 196

 Nuorodos 

Blanchard, Ian. Mining, Metallurgy and Minting in the Middle Ages. Franz Steiner Verlag, 2001. ISBN 9783515079587 
Cardini, Franco. Europe and Islam. Blackwell Publishing, 2001. ISBN 9780631226376 
Grierson, Philip. Medieval European Coinage. Cambridge University Press, 1998. ISBN 9780521582315 
Matthew, Donald, The Norman kingdom of Sicily Cambridge University Press, 1992 ISBN 9780521269117 

Kategorija:Auksinės monetos